kardosdrur/scandi-wiki huggingface dataset:
Wilhelm Fahrmbacher

Wilhelm Fahrmbacher (født 19. september 1888 i Zweibrücken, død 27. april 1970 i Garmisch-Partenkirchen) var en tysk officer og artillerigeneral under 2. verdenskrig.

Levned 
Fahrmbachers militære løbebane begyndte den 18. juli 1907, hvor han trådte ind i den bayerske armé. Den 7. marts 1914 blev han forfremmet itl løjtnant. Han gjorde fortrinsvis tjeneste i Frankrig under 1. Verdenskrig med 4. kongelige bayerske feltartilleriregiment. Den 22. marts 1918 blev han forfremmet til kaptajn. Efter krigens slutning blev han overtaget af Reichswehr og han gjorde bl.a. tjeneste i forsvarsministeriet. I februar 1928 blev han forfremmet til major og i februar 1932 til oberstløjtnant. I april 1934 blev han oberst og den 31. juli 1937 blev han generalmajor. Den 15. august 1938 overtog han ledelsen af 5. infanteridivision. 

Han blev udnævnt til generalløjtnant den 31. maj 1939 og i september tog han del i angrebet på Polen. I maj-juni 1940 deltog han i Slaget om Frankrig. Samtidig med at han blev udnævnt til general i artilleriet den 20. oktober 1940 blev han øverstkommanderende for 7. korps, som var en del af Heeresgruppe Mitte, som tog del i angrebet på Sovjetunionen fra midten af 1941.  

Fra marts til maj 1942 var Fahrmbachers overført til reserven hvorefter han blev chef for 25. korps i Frankrig. Kort efter starten på Operation Overlord fik han 10. juni 1944 overdraget ledelsen af armegruppe Normandie, som han imidlertid allerede den 1. august måtte afgive for at blive chef for de tyske enheder i Bretagne. Efter at de allierede havde indledt slaget om Bretagne og i rasende fart forsøgte at nå frem til Atlanterhavskysten måtte general Fahrmbacher trække sig tilbage med sine tropper til Lorient, som blev omringet den 9. august af 4. amerikanske panserdivision. Hitler havde erklæret havnene ved Atlanterhavet til fæstninger, som skulle forsvares til sidste mand. Da Fahrmbacher ikke længere havde den fjerneste mulighed for at forsvare Bretagne, da Lorient i lighed med Brest og Saint-Nazaire var omringet af amerikanerne begrænsede sin aktivitet til at forhindre at byen blev indtaget. General Wilhelm Fahrmbacher kapitulerede den 10. maj 1945 efter den samlede tyske kapitulation, med 10.000 mand til amerikanerne. Efterfølgende kom han først i amerikansk og senere i fransk krigsfangenskab hvorfra han blev frigivet den 10. august 1950.

Fra 15. marts 1951 til august 1958 var Wilhelm Fahrmbacher militærrådgiver for den centrale planlægningsstab i den ægyptiske hær.  

Sine oplevelser under forsvaret af Lorient bearbejdede han i bogen Lorient, som han udgav i 1956.

Wilhelm Fahrmbacher døde den 27. april 1970 i Garmisch-Partenkirchen.

Bøger 
 Wilhelm Fahrmbacher: Lorient, Prinz-Eugen-Verlag, 1956, ISBN B0000BHX0E

Referencer 

Tysklands militære personel i 1. verdenskrig
Tysklands militære personel i 2. verdenskrig
Generaler fra Tyskland
Modtagere af Jernkorset
Personer fra Rheinland-Pfalz
Sara Sig Møller

Sara Sig Møller (født 10. oktober 1983 i Aarhus) er en kvindelig dansk triatlet.

Sig Møller begyndte at dyrke triathlon i 2004 i Aarhus 1900 triathlon. Hun kørte sit første stævne i foråret 2005 som optakt til DM i kort-duathlon 2005, hvor hun blev nummer fem og blev udtaget til EM i kort-duathlon for U23. Hun deltog i sit første triathlonstævne i foråret 2006. Det blev til en DM-bronzemedalje til DM-kort-triathlon 2006.

I november 2006 blev Aksel Nielsen ansat som træner for elitegruppen i Aarhus 1900 triathlon, og dette blev starten på en mere struktureret træning. Hun kvalificerede sig til EM i lang-triathlon 2007 og det udløste samtidig en billet til VM i lang-triathlon. Det blev også til to DM-medaljer, én i sølv, og én i bronze ved DM i kort- og lang-duathlon. Præstationen i DM-lang-duathlon sikrede hende samtidig en billet til VM-lang-duathlon. Toenhalv uge før sin afrejse blev hun kørt ned af en bil og brækkede højre kraveben, men tog til VM alligevel hvor hun udgik på grund af kramper i begge forlår. I 2008 blev hun nummer fire ved EM i lang triathlon med distancen 4 km svømning – 120 km cykling -30 km løb i byen Gérardmer i Frankrig.

Sara Sig Møller´s tvillingesøster Maria Sig Møller, dyrker atletik for AGF. Både deres far og mor er tidligere eliteudøvere, henholdsvis tikæmper og svømmer.

Danske mesterskaber 
 2007 DM Duathlon langdistance nummer 2 
 2007 DM Duathlon nummer 3 
 2006 DM Triathlon, kortdistance nummer 3 
 2006 DM Triathlon, sprint nummer 5
 2005 DM Duathlon nummer 5

Personlige Rekorder 
Løb:
 10 km. Landevej: 36.20
 5000 meter: 18.10
Svømning:
 1500 meter: 21.20 (Langbane i våddragt)

Eksterne henvisninger 

 Sara Sig Møllers personlige hjemmeside 

Triatleter fra Danmark
Langdistanceløbere fra Danmark
Atleter fra AGF
Tvillinger fra Danmark
Personer fra Aarhus
Kvindelige sportsudøvere
Ordina Open 2009

Ordina Open 2009 er en professionel tennisturnering for mænd og kvinder, der bliver spillet udendørs på græsbaner. Årets turnering er den 20. udgave af turneringen. Den er en del af ATP World Tour 2009, hvor den er kategoriseret som en ATP World Tour 250-turnering, og en del af WTA Tour 2009, hvor den er en WTA International-turnering. Kampene bliver afviklet i Autotron Expodome i Rosmalen nær 's-Hertogenbosch, Holland i perioden 14. – 20. juni 2009, dvs. ugen inden Wimbledon 2009.

Resultater

Herresingle 

Hovedturneringen har deltagelse af 32 spillere. Heraf havde de 25 fået adgang på grundlag af deres placering på verdensranglisten, mens fire spillere havde kvalificeret sig via kvalifikationsturneringen (markeret med Q nedenfor). Endelig var tre spillere blevet tildelt et wildcard (WC).

Forsvarende mester er David Ferrer, som vandt 2008-finalen over Marc Gicquel.

Damesingle 

Hovedturneringen har deltagelse af 32 spillere. Heraf havde de 24 fået adgang på grundlag af deres placering på verdensranglisten, mens seks spillere havde kvalificeret sig via kvalifikationsturneringen (markeret med Q nedenfor), heraf to lucky losere (LL), som erstattede Melinda Czink og Magdalena Rybarikova, der med kort varsel meldte afbud. Endelig var tre spillere blevet tildelt et wildcard (WC).

Tamarine Tanasugarn er forsvarende mester, idet hun vandt 2008-finalen over Dinara Safina.

Kilder / eksterne henvisninger 
Ordina Open   
ATP World Tour – Ordina Open 2009 – Men's Singles Draw 

WTA Tour 2009
ATP Tour 2009
Björn Granath

Björn Gösta Tryggve Granath (født 5. april 1946 i Örgryte, Sverige - 5. februar 2017) var en svensk skuespiller.

Teater 
 Mistero Buffo

Filmografi 
 "Nobels testamente" (2012)
 Mænd der hader kvinder (2009)
 Ondskab (2003)
 Ice Age (2002)
 Magnetisørens femte vinter (1999)
 Ørnens øje (1997)
 Pelle Erobreren (1987)
 "Selskabsrejsen 2" (1985)
 "Madicken på Junibakken" (1980)
 "Du er skrupskør, Madicken" (1979)

Eksterne henvisninger 
 

Skuespillere fra Sverige
Confederations Cup 1997

Confederations Cup 1997 var den 3. udgave af fodboldturneringen Confederations Cup, og blev afholdt i Saudi-Arabien fra 12. til 21. december 1997. Turneringen var den første til at blive arrangeret af FIFA, og også den første til at bære navnet Confederations Cup på tidspunktet for afholdelsen. De to første udgaver, i 1992 og 1995, var oprindeligt kendt som Kong Fahd Cup, men er senere blevet regnet som de to første udgaver af Confederations Cup.

Turneringen havde deltagelse af otte lande, to flere end i 1995, og blev samtidig den første udgave af turneringen til at have deltagende hold fra alle FIFA's konfederationer. Den blev vundet af Brasilien, som i finalen besejrede Australien med hele 6-0.

Deltagende lande

Spillested 
Samtlige turneringens 16 kampe blev afviklet på Kong Fahd Stadion i hovedstaden Riyadh, der er opkaldt efter landets daværende Kong Fahd.

Turneringen

Turneringsform 
Turneringen var den første udgave af Confederations Cup til at indeholde otte deltagende lande. Holdene blev fordelt i to puljer med fire hold i hver, hvoraf de to øverst placerede i hver avancerede til semifinalerne. De to semifinalevindere mødtes i finalen, mens de to tabere spillede kampen om tredjepladsen.

Gruppe A

Gruppe B

Semifinaler

Bronzekamp

Finale

Målscorer 
7 mål
  Romário
5 mål
  Vladimír Šmicer
4 mål
  Ronaldo

Eksterne henvisninger 

 Informationer om turneringen på FIFA.com 

1997
Fodbold i 1997
Mare Undarum

Mare Undarum ("Bølgernes Hav") er et ujævnt mareområde på Månens forside beliggende lige nord for Mare Spumans ("Skumhavet") ved krateret Firmicus. Det er en af de mange hævede søer i Crisium-bassinet, der omgiver Mare Crisium ("Dommenes Hav"). Dens største udstrækning er på 243 km. Materialet fra bassinet stammer fra Nectarian-perioden, mens basalten i selve havet stammer fra Øvre Imbrian. Krateret Dubyago ses i sydkanten af havet. Mod nordøst findes krateret Condorcet P.

Da von Mädler observerede havet i 1830'erne, bemærkede han variationer i de mørke kurvede striber, der omgiver havet, hvilket ledte ham til at overveje, om årsagen til disse forandringer havde været vegetation.

Ekstern henvisning 
 Beskrivelse på Nasas måneatlas 
 Amateur-Foto: 

Undarum, Mare
Michael Sten Jensen

Michael Sten Jensen (født 14. august 1990) er en dansk fodboldspiller, der er amatørspiller i Aarhus Fremad. Han spillede som helt ung i Brønderslev Idrætsforening, hvorefter han fortsatte som ungdomsspiller i AaB, dog uden at få nogle kampe for førsteholdet, før han skiftede til Ventura County Fusion i 2011. i vinteren 2012 skiftede han til FC Hjørring

Eksterne henvisninger 
 
 Michael Sten Jensen  på aabsport.dk
 3 spillere takker af i FC Hjørring  på fchjoerring.dk

Fodboldspillere fra Danmark
Fodboldspillere fra AaB
Fodboldspillere fra Vendsyssel F.F.
Fodboldspillere fra FC Hjørring
Fodboldspillere fra Aarhus Fremad
Sinus Successus

Sinus Successus ("Medgangens Bugt") er et sinus (bugt) på Månens forside beliggende på den østlige kant af Mare Fecunditatis ("Frugtbarhedens Hav"). Den har en diameter på 132 km. På dens østlige kant findes krateret Condon, og mod syd findes krateret Webb.

Lige nord for sinusset findes det sted, hvor de sovjetiske Luna 18 og 20 landede i begyndelsen af 1970'erne.

Successus, Sinus
Gregorius Nekschot

Gregorius Nekschot er et pseudonym for en hollandsk satiretegner. Fornavnet refererer til pave Gregor IX, som indførte den pavelige inkvisition. Efternavnet betyder "nakkeskud", som var nazisternes foretrukne måde at henrette hollandske modstandsfolk på under 2. verdenskrig.

Som modstander af det multikulturelle samfund, tager han hyppigt islam under satirisk behandling, men også kristendom og det hollandske monarki er blandt de yndede temaer. Hans stil er stærkt provokerende, og mange af hans tegninger er af pornografisk karakter. Således er outrerede seksuelle stillinger et ofte anvendt virkemiddel.

Den 13. maj 2008 blev Nekschot arresteret på sin bopæl i Amsterdam af 10 bevæbnede politibetjente og tilbageholdt i 30 timer. Anklagen imod ham lød på, at han havde offentliggjort ”ekstremistiske” tegninger ”direkte vendt mod islam”. Under anholdelsen udtalte én af betjentene: "Hvad du har tegnet er værre, end hvad de har gjort i Danmark. Ved du hvad der kan ske med dig, hvis din identitet bliver kendt?"

Den 3. februar 2009 gæstede han Trykkefrihedsselskabet og talte for en udsolgt sal i Dansk Forfatterforening. Af sikkerhedsgrunde og for at sende et politisk signal optrådte han ved den lejlighed i burka, også i et efterfølgende interview i DR Deadline.

Nekschot var en nær ven af filminstruktøren Theo van Gogh, der blev myrdet på åben gade i Amsterdam i November 2004 af en muslimsk fanatiker.

Nekschot var ligeledes en nær ven af , professor i Islamiske Studier og EU-parlamentsmedlem.

Eksterne henvisninger 
 Personlig hjemmeside 

Islamkritikere
Pseudonymer
Tjek fødselsår
Mesterdetektiven Basil Mus

Mesterdetektiven Basil Mus er en Disney tegnefilm fra 1986 bygget over historierne om Sherlock Holmes.

Medvirkende

Eksterne henvisninger 
 

Disney tegnefilm
Amerikanske film fra 1986
Sherlock Holmes
Bernard og Bianca: SOS fra Australien

Bernard og Bianca: S.O.S. fra Australien er en Disney tegnefilm fra 1990, der var en fortsættelse af Bernard og Bianca fra 1977.

Medvirkende

Eksterne henvisninger 
 

Disney tegnefilm
Amerikanske film fra 1990
Ascona

Ascona er en schweizisk by, i den italiensktalende kanton Ticino. Kommunen har  indbyggere og ligger ved nordenden af Lago Maggiore.

Referencer

Eksterne henvisninger 

Byer i Schweiz
Lago Maggiore
Ticino
Knud Erik Boelman

Knud Erik Boelman født 1946, er en dansk overlærer og tidligere atlet.

Boelman startede karrieren i Østerbro-klubben Københavns IF men skiftede til Ben Hur i 1971. Han vandt bronzemedaljen ved det danske meterskab på 3000 meter forhindring 1970.

Boelman har siden 1970 været ansat ved Københavns Skolevæsen, som lærer på Sundbyøster Skole for hvilket han har fået tildelt den kongelige fortjenstmedaljen i sølv

Danske mesterskaber 
  1970 3000 meter forhindring 9:15.4
  1970 holdcross

Kilder 
 "Officielle Efterretninger" og "DAF i tal" 
 KIF 100 Aar – Københavns Idrætsforening 24. oktober 1992. Udgivet i anledning af Københavns Idræts Forenings 100 års jubilæum 24. oktober 1992.

Mellemdistanceløbere fra Danmark
Atleter fra Københavns IF
Atleter fra Ben Hur
Lærere fra Danmark
Ponte Tresa

Ponte Tresa er navnet på en lille schweizisk by i den italiensktalende kanton Ticino, beliggende ved floden Tresa og ved bredden af Luganosøen. Ponte Tresa har  indbyggere.

Tresa danner grænse mellem de to lande, så byen fungerer som grænseovergangssted for trafikken mellem Vareseområdet i Italien og Luganoområdet i Schweiz. Byen er endestation for en smalsporsjernbane fra Lugano, en bane der nu indgår i kanton Ticinos S-togsnet.

På den modsatte side af Tresa ligger Ponte Tresas italienske naboby, Lavena Ponte Tresa.

Referencer

Eksterne henvisninger 

Byer i Schweiz
Luganosøen
Ticino
Tresa

Tresa er en flod der løber fra Luganosøen til Lago Maggiore nær Luino. Over en god del af dens 13 km lange løb udgør den grænsen mellem Schweiz og Italien.

Det er Tresa, som har givet navn til de to grænsebyer ved Luganosøen, Lavena Ponte Tresa og Ponte Tresa, i hhv. Italien og Schweiz.

Luganosøen
Lago Maggiore
Floder i Schweiz
Floder i Italien
Ticino
Luino

Luino er en by ved Lago Maggiore i det nordlige Italien nær grænsen til Schweiz. Administrativt hører byen til provinsen Varese, en del af regionen Lombardiet.

Byen fungerer som knudepunkt for en betydelig godstrafik, både via vej og bane, med jernbaneforbindelser i retning mod Novara, Milano i Italien og Bellinzona i Schweiz.

Luino er kendt for sit ugentlige marked, der finder sted om onsdagen. Markedet siges at være det største af sin art i Europa.

Referencer

Eksterne henvisninger 

Byer i Lombardiet
Lago Maggiore
Idrætshøjskolen i Sønderborg

Idrætshøjskolen Sønderborg blev indviet i 1952. Som et af de få steder i landet, havde man en svømmehal.

Baggrunden for oprettelsen var, at der efter genforeningen i 1920, havde været en række ønsker om at oprette en idrætsskole i grænselandet, men det lykkedes først i 1952.

I tilknytning til skolen ligger en stor park med flere fodboldbaner, et tidligere atletikstadion, discgolf- og high rope-bane.

Se også 
 Højskolens hjemmeside
 Institut for Sønderjysk Lokalhistorie: Oprettelsen af Idrætshøjskolen i Sønderborg 

Folkehøjskoler i Danmark

Etableret i 1952
Bygninger, konstruktioner og anlæg i Sønderborg
Uddannelsesinstitutioner i Sønderjylland (i Danmark)
Sport i Sønderborg
Concordia Forsikring

Concordia Forsikring er et dansk forsikringsselskab, der blev dannet i 2008 gennem en fusion af Nord Forskring og Fynbo Forsikring. 

Selskabet ejes af Himmerland Forsikring-koncernen og har hovedsæde i Odense. Det tegner bl.a. forsikringer for landbruget, for små og mellemstore virksomheder samt for private.

Eksterne henvisninger
 Concordia Forsikrings hjemmeside

Etableret i 2008
Skadesforsikringsselskaber i Danmark
Ahlmann-Skolen

Ahlmann-Skolen er en folkeskole beliggende på Kongevej 35 i Sønderborg.

Skolen blev indviet i 1907, og fungerede indtil 1925 som tysk skole.

Alle skoler i Sønderjylland var indtil genforeningen i 1920 tyske.

I 1937 fik den navnet Ahlmann-Skolen.

D. 26. maj 2018 brændte halvdelen af skolen i en brand, der tænkes at kan være opstået ved en kortslutning af nogle solceller på skolens tag.

Referencer

Eksterne henvisninger 

 Ahlmann-Skolen 

Folkeskoler i Sønderborg Kommune
Uddannelsesinstitutioner i Sønderjylland (i Danmark)
Bygninger, konstruktioner og anlæg i Sønderborg
Uddannelse i Sønderborg
Miralem Sulejmani

Miralem Sulejmani (født 5. december 1988 i Beograd, Jugoslavien) er en serbisk fodboldspiller, der spiller som offensiv midtbanespiller hos Young Boys i Schweiz. Han har tidligere repræsenteret FK Partizan, Heerenveen, Ajax og Benfica.

Landshold 
Sulejmani står (pr. april 2018) noteret for 20 kampe og ét mål for Serbiens landshold, som han debuterede for den 6. februar 2008 i en venskabskamp mod Makedonien.

Eksterne henvisninger 

Fodboldspillere fra Serbien
Fodboldspillere fra FK Partizan
Fodboldspillere fra SC Heerenveen
Fodboldspillere fra AFC Ajax
Fodboldspillere fra S.L. Benfica
Personer fra Beograd
Gojko Kačar

Gojko Kačar (født 26. januar 1987 i Novi Sad, Jugoslavien) er en serbisk fodboldspiller, der spiller som midterforsvarer eller alternativt defensiv midtbane hos Partizan. Han har tidligere spillet mange år i Tyskland hos blandt andet Hertha Berlin og Hamburger SV.

Landshold 
Kačar står (pr. april 2018) noteret for 25 kampe for Serbiens landshold. Han var en del af landets trup til OL i Beijing i 2008 og VM i 2010 i Sydafrika.

Personlige liv 
Kačar deltog i sommeren 2008 i OL i Beijing, Kina, i en kamp mod Australien, den 7. august 2008. Hans onkel Slobodan Kačar vandt Light Heavyweight Olympiske guldmedalje i boksning i 1980 hvor han repræsenterede Jugoslavien. Hans anden onkel, Tadija Kačar, vandt sølv i olympisk mester i boksning i 1976, hvor han også repræsenterede Jugoslavien.

Eksterne henvisninger 

Fodboldspillere fra Serbien
Deltagere ved verdensmesterskabet i fodbold 2010
Fodboldspillere fra Hertha BSC Berlin
Fodboldspillere fra Hamburger SV
Milan Smiljanić

Milan 'Lola' Smiljanić (født 19. november 1986 i Kalmar, Sverige) er en svenskfødt serbisk fodboldspiller, der spiller som midtbanespiller hos Hapoel Ashkelon i Israel. Han har tidligere spillet for blandt andet FK Partizan, Sporting Gijón og Espanyol.

Landshold 
Smiljanić nåede i sin tid som landsholdsspiller (2007-2008) at spille seks kampe og score ét mål for Serbiens landshold, som han debuterede for den 22. august 2007 i en EM-kvalifikationskamp mod Belgien. Han var en del af den serbiske trup til OL i Kina 2008.

Eksterne henvisninger 

Fodboldspillere fra Serbien
Fodboldspillere fra FK Partizan
Fodboldspillere fra RCD Espanyol
Fodboldspillere fra Sporting Gijón
Personer fra Kalmar
Richard Avedon

Richard Avedon (født 15. maj 1923 i New York City, død 1. oktober 2004 i San Antonio, Texas) var en amerikansk mode- og portrætfotograf.

Avedon fik sin fotografiske uddannelse ved den amerikanske marine under 2. verdenskrig. Han arbejdede fra 1945 som modefotograf for Harper's Bazaar og fra 1966 for Vogue. Avedon er desuden kendt for sine portrætter, forfattere og kendisser. Han stod for en stilistisk fornyelse af modefotografiet. Flere af hans billeder er udgivet i bogform.

I 1991 tildeltes han Hasselbladsprisen.

Fotografer fra USA
Chalmers tekniska högskola

Chalmers tekniska högskola (fork. CTH, eng.: Chalmers University of Technology) er et teknisk universitet beliggende i Göteborg, Sverige. Universitetet har ca. 8.400 studerende og 2.500 ansatte. Universitetet fokuserer på forskning og uddannelse indenfor teknologi, naturvidenskab og arkitektur.

Universitetet blev grundlagt i 1829 som Chalmerska Slöjde Skolan af William Chalmers, der var direktør for Svenska Ostindiska Companiet. Tanken var, at børn fra fattige familier skulle have mulighed for at få en solid uddannelse. Han donerede noget af sin formue til etableringen af institutionen, der frem til 1937 var i privat eje. Staten overtog Chalmers og drev den frem til 1994, hvor den blev overtaget af en stiftelse. Chalmers tekniska högskola har flere gange været placeret blandt Europas bedste universiteter.

Chalmers har to campusser i byen; Johanneberg og Lindholmen. I alt har universitetet 17 fakulteter.

Eksterne henvisninger
 Chalmers tekniska högskolas hjemmeside

Etableret i 1829
Universiteter i Sverige
Uddannelse i Göteborg
Guitalele

En guitalele (eller guitarlele) er en blanding mellem en guitar og en tenorukulele. Den har ukulelens størrelse og guitarens seks strenge. Guitalelen opfattes oftest som en rejseguitar eller en børneguitar.

Instrumentets standard stemning adskiller sig fra en guitars ved at den stemmes: ADGCEA. Det svarer helt til ukulelens fire strenge, men så med to dybere strenge tilføjet. Intervallerne mellem strengene er lige som guitaren, bare en kvart højere, hvilket gør, at man kan spille det samme på den som på guitaren, bare at det så er den kvart højere.

I januar 1997 udkom Yamahas GL1 Guitalele.

Referencer 

Strengeinstrumenter
Ola Toivonen

Ola Toivonen (født 3. juli 1986 i Degerfors, Sverige) er en svensk fodboldspiller, der spiller som angriber hos Malmö FF i den svenske Allsvenskan. Han har tidligere spillet for Rennes, PSV Eindhoven, Degerfors IF, Malmö FF, Örgryte IS og Toulouse FC.

Landshold 
Toivonen står (pr. marts 2022) noteret for 64 kampe og 14 scoringer for Sveriges landshold, som han debuterede for den 14. januar 2007 i en venskabskamp mod Venezuela.

Eksterne henvisninger 

Fodboldspillere fra Sverige
Deltagere ved det europæiske mesterskab i fodbold 2012
Deltagere ved verdensmesterskabet i fodbold 2018
Fodboldspillere fra Örgryte IS
Fodboldspillere fra Degerfors IF
Fodboldspillere fra Malmö FF
Fodboldspillere fra PSV Eindhoven
Fodboldspillere fra Stade Rennais FC
Luhe-Wildenau

Luhe-Wildenau er en købstad (markt) i Landkreis Neustadt an der Waldnaab i Regierungsbezirk Oberpfalz i den tyske delstat Bayern.

Kommunen blev dannet i 1978 af købstaden Luhe og kommunerne Oberwildenau og Neudorf bei Luhe.

Geografi 
Kommunen ligger i Naabdalen, omgivet af udstrakte skove. I kommunens område forener floderne Waldnaab og Haidenaab ved Unterwildenau til Naab. Ved Luhe munder også Luhe i Naab. Naab er i nord-syd-retningen åben, mens den mod øst og vest indrammes af Oberpfälzer Walds bakkekæder. I Naabdalen går jernbanelinjen Regensburg-Hof, Bundesautobahn 93 og den tidligere Bundesstraße 15.

Inddeling 
I kommunen ligger ud over Luhe, landsbyerne

Ved Waldnaab ligger en opstemning der tidligere producerede kraft til maskinarbejde. I Luhe ligger den første vandmølle ved Naab. Den såkaldte Naabmühle har været både en korn- og en savmølle. Nu bruges møllen udelukkende til strømproduktion.

Eksterne henvisninger 

 Luftfotos
Richard Stearman

Richard James Michael Stearman (født 19. august 1987 i Wolverhampton, England) er en engelsk fodboldspiller, der spiller som forsvarsspiller hos Huddersfield Town. Han har tidligere repræsenteret blandt andet Leicester, Wolverhampton og Sheffield United.

Landshold 
Stearman har (pr. april 2018) endnu ikke optrådt for Englands A-landshold, men spillede flere kampe for landets U-21 hold.

Eksterne henvisninger 

Fodboldspillere fra England
Fodboldspillere fra Leicester City F.C.
Fodboldspillere fra Wolverhampton Wanderers F.C.
Personer fra Wolverhampton